50 yaşlı Qulu Ağsəs: “Vergül nöqtədən daha işıqlıdır…” » Reyting.az\nTarix: 20-04-2019 18:25 | Bölmə: Müsahibə\n“İnsanın təkcə ürəyi deyil, beyninin bir tərəfi daim öz dərdi-səri, itkiləri ilə məşğuldur”\nQulu Ağsəs çox istedadlı adamdır. Bunun əksini sübut etməyə çalışan gərək özünü dağa-daşa salsın. Böyük yazıçımız, Yazıçılar Birliyinin sədri Anarın ən qatı əleyhdarlarının səsləndirdiyi çoxsaylı tənqidi fikirlərin içərisində “Ulduz” jurnalı ilə bağlı bircə cümləyə də rast gəlməmişəm. Qulu Ağsəsin baş redaktoru olduğu “Ulduz” sağdan da, soldan da daşlanan Yazıçılar Birliyinin üzünü ağardır.\nQulu özü elə ulduz kimidir, onun gur işığından ətrafındakı hər kəsə pay düşür, ziyalıya da, ömründə bircə kitab vərəqləməyənə də, həyatda heç kimin qəlbinə dəyməyənə də, həbsxanaların bezdiyi adama da…\nQulu Ağsəslə hər dəfə söhbətləşəndə elə bilirəm ki, dünyanın ən qəribə hadisələri mənim şair dostumun qarşısına çıxır.\nQulunun o qədər çatışmayan cəhətləri var ki… Birini yazım, siz də bilin, müsahibədən boyun qaçırmaq üçün nə bəhanələr uydurmadı, nə planlar qurmadı… Amma son bir neçə ayda müsahibə verməmək üçün toqquşdurduğu yalanları bağışlayıram, axı bu gün dostumun 50 yaşı tamam olur.\nAnama: “Sevin”- dedilər,\n“Bu oğlun, evin”- dedilər.\n– Qələm, ağ vərəq görəndə ilk ağlından keçən nə olur?\n– Ora nəsə yazmaq. Uşaq vaxtı harda ağ kağız görürdümsə orda qol çəkirdim, çünki eşitmişdim ki, böyüklər qol çəkir. İndiki gözlə baxanda fikirləşirəm o zaman çəkdiklərim qol deyilmiş, nəsə başqa bir şey imiş. Bəlkə də elə ilk rəsmlərim olub. İndi isə ağ vərəq görəndə ora nəsə yazmaq, bir söz, hətta bir işarə qoymaq keçir ağlımdan.\n– Aysunun dərsləri ilə maraqlanırsanmı? Ədəbiyyat dərsliyində adın keçmir?\n– XI siniflər üçün dərsliyə adım düşüb. Bu yaxınlarda zəng vurub xəbər verdilər, amma sözün açığı, hələ vaxt edib baxa bilməmişəm. “Şərq” qəzeti bu məsələni xəbər kimi dərc etmişdi, hətta məndən münasibət də öyrənmək istədilər. Dedim ki, mən o kitabı görməmişəm, görmədiyim bir şey haqqında nə danışım? Aysu hələ aşağı siniflərdədir, tərslikdən qohum-qonşuda XI sinifdə oxuyan uşaq yoxdur ki, kitabı götürüb baxım, məktəblərə də yolum düşməyib. Düzünə qalsa, heç özüm də dəqiq bilmirəm, adım “Ədəbiyyat”, yoxsa “Azərbaycan dili” dərsliyindədir…\nSualının birinci hissəsinə gəlincə, təbii ki, valideyn kimi Aysunun dərslərilə maraqlanıram. Müsahibəyə gəlməzdən öncə “Rus dili” kitabından pritça oxuyurdu, mənə də maraqlı gəldi. İstəyirsənsə sənə də danışım.\n– Deməli belə… Şahzadə anasının şəninə bir gün təsis edir və mərkəzi meydanda sənət yarışması keçirir. Şairlər və rəssamlar ana məhəbbətini tərənnüm edən əsərlərini Şahzadəyə təqdim edirlər. Lakin nə dinlədiyi şeirlər, nə də baxdığı rəsmlər onu qane etmədiyindən bərk əsəbiləşir. Cavan bir oğlan cəsarətlə irəli çıxıb deyir ki, Şahzadə sağ olsun, heç kimi cəzalandırmayın, çünki nə ən güclü şair qələmi, nə ən güclü rəssam fırçası əsl ana məhəbbətini olduğu kimi təsvir etmək qüdrətində deyil.\n– Qulu, səni yaxından tanıyan qələm adamları yaxşı bilir ki, redaktəyə həmişə ciddi yanaşmısan, belə deyim də, amansız olmusan. Sənin üçün vergül önəmlidir, yoxsa nöqtə?\n– Vergül elədir ki, müəllif sanki özü üzün bir pauza yaradır. Mən istər öz yazılarımda, istərsə də başqa müəlliflərin redaktə etdiyim mətnlərində vergül qoyanda düşünürəm ki, qarşıda hər şeyin gözəl olmaq şansı var. Amma nöqtə fərqli bir hiss yardır, başa düşürsən ki, yaxşı da olsa sondur, pis də olsa… Ona görə də nöqtəyə kədər simvolu kimi baxıram, vergül isə nöqtədən daha işıqlıdır. Nöqtə bir dərin quyudur, sonda hamımızı həmin o quyuya quylayacaqlar…\n– Poeziya hansı muğama daha çox oxşayır?\n– Əgər klassik poeziyamızı nəzərdə tutursansa mən onu daha çox “Bayatı-Şiraz”a və “Şur”a oxşadıram. Müasir poeziyamızı isə heç bir muğama oxşada bilmirəm… Ümumiyyətlə, sənə bir şey deyim, ötən əsrin 90-cı illərinə qədər bizim poeziyada heca daha çox dominantlıq edirdi, baxmayaraq ki, ədəbiyyatımızda sərbəst şeirin Rəsul Rza, İsa İsmayılzadə, Ələkbər Salahzadə, Vaqif Bayatlı, Abbas Abdulla kimi tanınmış nümayəndələri var idi. Düşünürəm ki, sovet dövründə belə deyim də, hecanın hökmranlığı təsadüfi deyilmiş, çünki o siyasi quruluş özü də nizam-intizamı, çərçivəni sevirdi, özünü heca vəzninə hesablamışdı sanki. Sovetlər dağılandan sonra sərbəst şeir\nönə çıxdı, elə bil ki, ədəbiyyat, poeziya özü də keçmiş quruluşda sıxılmışdı. Həmişə heca vəznində yazan bəzi şairlər də keçdilər sərbəst şeirlər yazmağa. Amma Musa Yaqub heç vaxt hecanın qayda-qanunlarından, kanonlarından kənara çıxmadı.\nBayaqkı fikrimə qayıdaraq deyim ki, çağdaş poeziyamızda sərbəst şeir hökmranlıq etdiyindən onu heç bir muğama oxşada bilmirəm.\n– Muğamdan söhbət elədik, bir zaman çox populyar olan “Avropa” qəzetində Qədir Rüstəmov barədə “Qədir gecəsi” adlı yazın yadıma düşdü. Rəhmətlik Qədir Rüstəmov həmin yazıya görə səni məhkəməyə vermişdi, o işin axırı necə oldu?\n– Qədirlə müsahibəyə rəhmətlik dostumuz Zöhrab Əmirxanlı ilə birgə getmişdim. Əslində “Qədir gecəsi” alınmayan müsahibə haqqında bir sənət hekayəsi idi. Təbii ki, orda mənim bəzi öz uydurmalarım da yer almışdı, Qədir də, Zöhrab da hekayədə obraz kimi keçirdi. Rəhmətlik Qədir Rüstəmov yazını oxuyandan sonra mənə zəng vurdu, təşəkkür elədi. Təxminən bir həftə sonra təkrar zəng vurdu, bu dəfə narazılıq elədi. Aradan xeyli vaxt keçdi, üzbəüz gələndə yazını əməlli-başlı təriflədi, dedi ki, oxuyanların xoşuna gəlib. Mən biləni özü heç yazını oxumamışdı. “Qədir gecəsi” barədə onunla sonuncu söhbətimizdə rəhmətlik dedi ki, camaat səni məhkəməyə verməyimi istəyir, ona görə də səni tutduracam. Ömrünün sonuna kimi Qədirlə gah mehriban dost olduq, gah düşmən. Bu günə kimi bilmirəm, Qədir özü o yazını oxudu, ya yox? Allah Qədirə qəni-qəni rəhmət eləsin… Məni məhkəmə verə bilmədi.\n– Səbəbini bilmirsən?\n– Qarşı tərəfi məhkəməyə vermək üçün insanda səbir, dözüm olmalıdır, Qədirdə də bunlar yox idi. Hələ mən şəxsiyyət vəsiqəsini demirəm, həmin dövrdə Qədir heç sovet pasportunu da dəyişməmişdi…\n– Həmin yazıda bir məqam da yadımda qalıb. Qədir müsahibə vermək üçün sizi Qaradağa aparmışdı. Qarabağda görüşməli olduğunuz Qədirlə Qaradağda söhbətləşmək səni narahat eləmədi?\n– Çox ağrılı məqama toxundun… Dostunun “Juquli”sinə minən kimi Qədir: “Sür Qaradağa tərəf”-dedi. Elə bildim ki, dedi, Qarabağa tərəf sür. Belə bir hadisə həyatımda ilk dəfə deyildi. Biz səninlə illərin dostuyuq, bir-birimizin səmimiyyətinə inanırıq, Ağdam işğal olunandan sonra özümə yer tapa bilmirdim, heç nə məni ovutmurdu. Belə günlərin birində hərbçi dostum məni Xırdalana ad gününə dəvət elədi. O vaxta kimi Xırdalanda olmamışdım, metronun “20 Yanvar” stansiyasından çıxanda havadan od yağırdı. Fikirləşdim ki, kaş indi Ağdamda, kəndimizdə olaydım. Sonra öz-özümə dedim ki, Ağdamın işğal olunmayan kəndlərinə, məsələn Quzanlıya, Xındırıstana getmək olar. Beynimdə götür-qoy edə-edə hansı avtobusa, taksiyə yaxınlaşdımsa Xırdalana gedəni olmadı. Xeyli soraqlaşandan sonra lap köhnə bir “Juqili”nin sürücüsü o vaxtın pulu ilə məndən 80 manat istədi, dedi ki, bu istidə Kürdəmir yolu getmək çətindir, Ağsu aşırımı ilə gedərik… Sürücü danışır, mən də öz-özümə fikirləşirəm ki, bu nə danışır, nə Kürdəmir, nə Ağsu aşırımı? Bəs dostum deyirdi Xırdalana 10 dəqiqəlik yoldur… Sürücü ilə mübahisədən sonra məlum oldu ki, bayaqdan bəri avtobuslara, taksilərə yaxınlaşıb Xırdalanı yox, Xındırıstanı soruşurmuşam… Həmin hadisəni hər dəfə xatırlayanda əmin oluram ki, insanın təkcə ürəyi deyil, beyninin bir tərəfi daim öz dərdi-səri, itkiləri ilə məşğuldur.\nTəbii ki, Qədirlə Qarabağda görüşmək gözəl olardı, təsəvvür elə, bizi Qaradağda necə isti, mehriban qarşıladılar… Qədirin dostu çox mötəbər bir adam idi, sənətkarın ayağını yumağa suyu da özü gətirdi. Təəssüf ki, yazıda təsvir elədiyim bütün qəribə hadisələr Qarabağda yox, Bakının Qaradağ rayonunda baş verdi…\n– Yazıçılar Birliyinin “Natəvan” klubunda tez-tez yubileylər, kitab təqdimatları keçirilir, sən də ara-sıra iştirak edirsən. Belə tədbirlərdə indiyə qədər eşitdiyin ən təmtəraqlı tərif hansı olub?\n– Sözün açığı, ən təmtəraqlı tərifin müəllifini xatırlamıram. Tədbirin aparıcısı sözü növbəti çıxışçıya verəndə dedi ki, indi də öz fikirlərini sizinlə bölüşəcək görkəmli yazıçı, nasir, publisist, şair, filosof… Yerdən kimsə söz atdı: “Mirzə Fətəli Axundzadə…” Belə tədbirlərdə hər dəfə bu cür situasiyalarla rastlaşanda o hadisə yadıma düşür və Mirzə Fətəlinin siması gözlərimin qarşısında canlanır.\n– 2039-cu ildə bir qrup gənc yazar “Ulduz”un redaksiyası önündə aksiya keçirib baş redaktorluqdan istefanı tələb etsə, Yazıçılar Birliyinin sədri Anara istefa ərizəsi verərsənmi?\n– Çox istəyərəm ki, sənin indi təsəvvür eləməyə çalışdığın hadisə baş versin. Bu, o deməkdir mən hələ 20 il də yaşayacam. Amma məsələnin ciddi tərəfi də var, kim istəyər ki, onu kabinetinin qarşısına toplaşıb istefasını tələb eləsinlər? Sualın Anarla bağlı hissəsinə gəlincə, Anar müəllim elə bir insandır ki, heç kəsin işsiz qalmasını istəmir, amma getmək istəyəninin qarşısını kəsmir.\nBir nüansı da deyim, hələ nə sən, nə mən dəqiq bilmirik axı 20 ildən sonrakı cavanlar hansı düşüncədə olacaqlar. Bəlkə elə bir gənclik formalaşdı ki, gəlib məni “Jurnalistlər binası”ndakı mənzilimdən də çıxartdı… Vallah, hərdən indiki cavanlara baxanda təəccüblənirəm, ömrüm boyu avtobusda, metroda böyüklərə yer vermişəm. Fikirləşmişəm ki, yaşa dolanda mən də yer verərlər. 50 yaşım var, yenə avtobusda, metroda ayaq üstə gedirəm…


YAP “Xocalı soyqırımını unutmadıq!” adlı tədbir keçirib | Report.az\nYAP “Xocalı soyqırımını unutmadıq!” adlı tədbir keçirib\nYAP “Xocalı soyqırımını unutmadıq!” adlı tədbir keçirib Bakı. 25 fevral. REPORT.AZ/ Hakim Yeni Azərbaycan Partiyasının (YAP) qərargahında “Xocalı soyqırımını unutmadıq!” adlı tədbir keçirilib.\n25 Fevral , 2019 16:27\nBakı. 25 fevral. REPORT.AZ/ Hakim Yeni Azərbaycan Partiyasının (YAP) qərargahında “Xocalı soyqırımını unutmadıq!” adlı tədbir keçirilib.\n“Report” xəbər verir ki, tədbirdə YAP rəhbəyliyi, ictimaiyyət nümayəndələri, gənc fəallar iştirak edib.\nYAP-ın sədr müavini-İcra katibi, Baş nazirin müavini Əli Əhmədov çıxışı zamanı bu faciənin unudulmayacağını vurğulayıb. O qeyd edib ki, Xocalı soyqrımını törədənlər layiqli cəzalarını alacaqlar.\nO, güclü Azərbaycan dövlətinin torpaqları işğaldan azad edə biləcəyini əminliklə vurğulayıb: “Heydər Əliyev hakimiyyətə qayıtdıqdan sonra dövlətin qüdrətini artırdı. Azərbaycan kiçik ölkə olmasına baxmayaraq, surətlə inkişaf edir. Ölkəmizdə demokratiya mövcuddur. Hakimiyyət iddiası olanlar seçkidə iştirak etməli, xalqdan səs almalıdırlar. Xalqdan dəstək ala bilməyənlər hakimiyyət iddiasındadırlar. Xüsusilə gənclər bunu bilməlidirlər, çirkin kampaniyaların iştirakçısı olmamalıdırlar”.\nƏ.Əhmədov qeyd edib ki, kənardan heç kəsə əvəzsiz pul vermirlər: “Xaricdən ölkədə bəzi qüvvələrə pul verirlər ki, hansısa işlərini həyata keçirirlər. Onlar bəzi qüvvələrə ona görə pul verirlər ki, ölkədə qarşıdurma yaratsınlar, istədikləri şəxsi hakimiyyətə gətirsinlər, sonra da ölkədən istifadə etsinlər. Buna imkan vermək olmaz. Diqqətli olmaq lazımdır ki, Azərbaycan bir daha qanlı-qadalı günləri yaşamasınlar”.\n“Azərbaycan” qəzetinin baş redaktoru, deputat Bəxtiyar Sadıqov çıxış edərək deyib ki, 1990-cı illərin əvvəllərində uzaqgörən rəhbərin olmaması ordunun pərakəndəliyinə gətirib çıxardı: “Yalnız Naxçıvanda ordu formalaşdı. İnsanlarımız çox cəsarətlidir, onlar heç vaxt torpaqlarını qoyub getmirdilər. Xocalıdakılar sona qədər mübarizə apardılar. Onlara kömək etmək olardı, bunun üçün ordu yaradılmalı idi. Xocalı faciəsi ilə insanların gözünü qorxutmağa çalışırdılar. Ermənilər dinc əhaliyə qarşı amansız davranıblar. Bu, onların xislətində idi, simalarını göstərirdilər”.\nB.Sadıqov qeyd edib ki, hazırda Azərbaycan qüdrətlənib, torpaqlarını işğaldan azad etməyə hazırdır: “1990-cı illərin əvvəllərində hakimiyyətə gələnlər idarə edə bildilərmi? Onlar bunu özləri də etiraf ediblər. Bəzən hakimiyyət hərisliyi ilə başqalarından qrant alaraq ölkəmizin maraqlarına qarşı çıxanlar var. Bu, yolverilməzdir. Gənclər belə hadisələrdən nəticə çıxarmalıdır. Allah bizə kömək etsin, Xocalının qisasını alaq. İnanıram, qisas alacağıq. Qabaq-qabağa döyüşdə bizim əsgərlərimiz erməniyə məğlub olmayıb. Bəzi hallarda silah, kömək gəlməyib, məğlubiyyət buna görə olub”.


Lent.az | Ailə | Kardiocərrah Kamran Musayev: Artıq xəstələrə “süni ürək” köçürürük - MÜSAHİBƏ\n31 İyul 2017 / 13:13\n- Bildiyiniz kimi, Mərkəzi Klinik Xəstəxana müstəqil Azərbaycanın səhiyyəsində müasir şəkildə qurulan ilk tibb ocağı ünvanına sahibdir. Fəaliyyətə başladığı ilk gündən bu günə qədər Mərkəzi Klinik Xəstəxana tibbin demək olar ki, bütün sahələrində olan yenilikləri təqib etməyə çalışır və bu yenilikləri vaxtlı-vaxtında xalqımıza təqdim edir. Ürək və Damar Mərkəzimizdə arxada qalan 16 il ərzində 12 mindən çox ürək-damar əməliyyatları icra etmişik. Bunların içərisində 10 günlük körpədən 90 yaşlı qocaya qədər insanlar var. Bizim xəstəxanada 1 kq 700 qramlıq körpənin də, 140-150 kq-lıq xəstələrin də üzərində ürək-damar əməliyyatları icra olunub. Bu əməliyyatların spektrumuna baxanda bu gün dünyada ürək-damar cərrahiyyəsində tətbiq olunan əməliyyatların demək olar ki, hamısı Mərkəzi Klinik Xəstəxanada uğurla tətbiq olunur. Buna görə də mərkəzimiz, haqlı olaraq “ən təcrübəli mərkəz” kimi tanınır. Son illərdə tətbiq etdiyimiz yeniliklərdən bəzilərini qeyd edə bilərəm. Təqribən beş il bundan əvvəl respublikamızda və regionda ilk dəfə olaraq “süni ürək” köçürülməsi əməliyyatı mərkəzimizdə uğurla həyata keçirildi. Azərbaycanda və regionda “kateter vasitəsilə ürək qapağının protezləşdirilməsi” əməliyyatı da ilk dəfə mərkəzimizdə həyata keçirilib. Ürək çatışmazlığının müalicəsində kök hüceyrələrin istifadə olunması ilə əlaqədar elmi araşdırmalarımız da yeni bir istiqamət kimi davam edir.\n- Azərbaycanda ürək-damar xəstəlikləri ilə bağlı hazırkı vəziyyəti necə qiymətləndirirsiniz?\n- Bu məqamı bir daha qeyd etmək istəyirəm. Təəssüf ki, həm Azərbaycanda, həm də dünyada ürək-damar xəstəlikləri ölümə səbəb olan xəstəliklər arasında birinci yerdədir. Ötən il Dövlət Statistika Komitəsinin açıqladığı rəqəmlərə baxsaq görərik ki, ürək – qan dövranı xəstəlikləri Azərbaycanda da ölümə səbəb olan xəstəliklər arasında birinciliyini qoruyur. Dünyadakı tendensiya da belədir. Kardiologiya, ürək-damar cərrahiyyəsində, ümumi səhiyyədəki inkişafa baxmayaraq, bu tendensiya hələ də davam edir. Bizim ölkəmizdəki səhiyyənin son 15 ildəki inkişafına baxdığımız zaman nisbi olaraq bu ölüm faizində bir azalma olduğunu söyləyə bilərik. Nəyə görə? Hər şeydən əvvəl, bizim diaqnostik imkanlarımız artıb. 15 – 20 il əvvəl diaqnozu qoyula bilməyən xəstələrin çoxuna bu gün diaqnoz qoyulur. Digər tərəfdən müalicə imkanlarımız da çoxalıb. Bir daha qeyd edirəm ki, 15 – 20 il əvvəl respublikamızda müalicəsi, əməliyyatı mümkün olmayan xəstələr bu gün Mərkəzi Klinik Xəstəxana başda olmaqla, ölkəmizdəki müxtəlif mərkəzlərdə əməliyyat olunur. Bu faktlara görə bir azalma olduğunu söyləmək mümkündür. Amma yenə də, biz hamımız çox çalışmalıyıq ki, ürək-damar xəstəliklərindən ötrü itirilən insanların sayını mümkün olduğu qədər azaldaq.\n- Ölkəmizdə ürək transplantasiyası nə zaman həyata keçiriləcək? Bununla bağlı hər hansı bir iş aparılırmı?\n- Azərbaycanda orqan transplantasiyası ilə bağlı qanunvericilik 1999-cu ildə təsdiq olunub. Böyrək, qaraciyər köçürülmələri ölkəmizdə uğurla həyata keçirilir. Ürək transplantasiyasının həyata keçirilməsi üçün bizim meyitdən orqan köçürülməsinə ehtiyacımız var. Çünki biz cüt olan orqanlardan və ya hissəvi köçürülməsi mümkün olan orqanları - qaraciyər, böyrək kimi orqanları canlı donorlardan götürüb köçürə bilirik. Amma ürək və ya başqa tək olan orqanların köçürülməsi üçün bizim beyin ölümü diaqnozunun təsdiqlənmiş olan xəstələrə ehtiyacımız var. Yəni biz donor kimi bunlardan istifadə edək. Bu barədə hazırlıqlar da mənə elə gəlir ki, artıq son mərhələdədir. Mən inanıram ki, ölkəmizdə ürək transplantasiyası da yaxın vaxtlarda həyata keçiriləcək. Dünyada ürək transplantasiyasının müəyyən məhdudiyyətləri var. Burada ən başlıca məhdudiyyət donor sayının azlığıdır.\n- Mənim növbəti sualım məhz “süni ürəklə” əlaqədardır. Ümumiyyətlə, “süni ürək” nədir və bu barədə ölkəmizdə vəziyyət necədir?\n- “Süni ürək” – son mərhələyə gəlmiş, digər metodlarla müalicəsi mümkün olmayan ürək çatışmazlığı xəstələrində tətbiq olunan müalicə metodudur. Burada öz funksiyalarını demək olar ki, itirmiş ürəyin yerinə, bu funksiyanı üzərinə götürən müxtəlif cihazlar – “süni ürəklər” istifadə olunur.\n- Azərbaycandan ürək-damar əməliyyatına görə xarici ölkələrə üz tutan xəstələrin sayındakı artım və ya azalma barədə nə deyə bilərsiniz? Bir də, Azərbaycandakı səhiyyə ocaqlarına, elə sizin xəstəxanaya əməliyyat üçün müraciət edən əcnəbilər varmı?\n- Bu suala görə sizə minnətdarlığımı bildirirəm. Mən 2001-ci ildə ölkədə fəaliyyət göstərməyə başlayanda bizim azərbaycanlılar ürək-damar əməliyyatları üçün müxtəlif ölkələrə gedirdilər. Bir azərbaycanlı kimi bu hal məni ağrıdırdı. Amma bu gün bir azərbaycanlı kimi, Azərbaycan Ürək-Damar Cərrahiyyəsi Cəmiyyətinin sədri kimi tam məsuliyyətimlə deyirəm ki, həmin tendensiya tam tərsinə çevrilib.\n- Bir müddət əvvəl ölkədə ürək-damar xəstəliklərinin cavanlaşmaq təhlükəsi ilə bağlı anons vermişdiniz. Ürək-damar xəstəliklərindən müalicə olunanlar arasında cavanların çəkisi nə qədərdir?\n- Burada cavanlar deyəndə əsasən 40 yaşın altındakı insanları nəzərdə tuturuq. Bu insanların sayı da 10%-dən çox deyil. Dünyada da, ölkəmizdə də ürək-damar xəstəliklərinin daha da cavanlaşması tendensiyasını müşahidə edirik. Bizim praktik həyatımızda da, getdikcə 40 yaşın, hətta 30 yaşın altında əməliyyat etdiyimiz xəstələrimiz mövcuddur. Bunun bizim bildiyimiz və ya bilmədiyimiz bir çox səbəbləri ola bilər. Lakin bildiyimiz səbəblər arasında genetik meyllilik və ətraf mühit faktorları çox vacib rol oynayır. Hava, su, qida, həyat rejimimiz ürək-damar xəstəliklərinin istər cavan, istərsə də yaşlı populyasiyada getdikcə daha çox qarşımıza çıxmasına səbəb olur.\n- İnsanlar bəzən ürək əməliyyatlarının qiymətindən şikayətlənirlər. Siz necə düşünürsünüz, ölkəmizdə ürək-damar əməliyyatlarının qiyməti çoxmu yüksəkdir?\n- Əməliyyatların qiymətləndirilməsi ilə biz həkimlər məşğul olmuruq. Bizim xəstəxanada da, başqa xəstəxanalarda da əməliyyatların qiyməti ilə planlama, maliyyə şöbələri məşğul olur. Çünki bu, həkimlərin bilavasitə daxil olduğu bir proses deyil. Azərbaycan Ürək-Damar Cərrahiyyəsi Cəmiyyətinin sədri kimi deyirəm ki, hazırda ölkəmizdə ürək-damar əməliyyatları bütün qonşu ölkələrin hamısından daha ucuz qiymətə icra olunur. Ürək-damar əməliyyatları və ya kardioloji müalicə metodları dünyada da bahalı proseduradır.\n- Ürək-damar xəstəliklərindən kişilər, yoxsa qadınlar daha çox əziyyət çəkir?\n- Cins bölgüsü ilə bağlı müəyyən dövrdə fərqliliklər var. Məsələn, ürək-damar xəstəliklərinə qadınlarla müqayisədə kişilərdə daha çox rast gəlinir. Amma menopauzadan sonrakı yaş dövründəki qadınlarla kişiləri müqayisə etdiyimizdə bu fərq ortadan qalxır. Ona görə buradan belə bir nisbi çıxarış edə bilərik ki, kişilərdə ürək-damar xəstəliklərinə daha çox rast gəlinir.\n- Anadangəlmə ürək qüsurları bizim sahədə özünəməxsus yer tutur. Mən həmişə bir məqamı vurğulayıram ki, anadangəlmə ürək qüsurlarının böyük əksəriyyəti tam müalicəsi mümkün olan xəstəliklərdir. Anadangəlmə ürək qüsurlarının səbəbləri də çox vacibdir. Mənim kimi praktik cərrahlar isə səbəbdən çox nəticə ilə maraqlanır. Ürək-damar xəstəliklərinin bir çoxundan fərqli olaraq, anadangəlmə ürək qüsurlarının böyük əksəriyyətini biz tam müalicə edə bilirik. Yəni bu uşaqlara biz vaxtında diaqnoz qoya bilsək və müvafiq bir əməliyyat apara bilsək, böyük əksəriyyəti sonrakı həyatına tam sağlam uşaq olaraq davam edə bilərlər. Ananın hamiləlik dövründə keçirdiyi infeksiyalar, hamilə qadının qidalanması, qohum evliliyi və s. anadangəlmə ürək qüsurlarının yaranma səbəbləridir. Bir çox halda bizim qeyd etdiyimiz səbəblərin heç biri olmadan da anadangəlmə ürək qüsuru ilə doğulmuş uşaqla qarşılaşa bilirik. Amma yenə deyirəm, səbəbi nə olursa olsun, bizim üçün müalicə taktikası dəyişmir, yəni əgər əməliyyat olunması lazımdırsa, biz onu əməliyyat etməliyik.\n- Ölkədə ürək-damar əməliyyatına ehtiyacı olan xəstələrin sayı nə qədərdir?\n- Əhalimizin sayının təqribən 10 milyon olduğunu nəzərə alsaq, ölkəmizdə hər il 8 – 10 min arasında insanın ürək-damar əməliyyatına ehtiyacı olur.


Marusya (Formula-1 komandası) — Vikipediya\nMarusya (Formula-1 komandası)\nMarusya ( ing. Marussia F1 Team, ru. Маруся) rusiya-britaniya avtomobil yarış komandası, 2012-ci ildən Formula 1 də iştirak etmişdir. Komanda Marussia Motors un Vörcin komandasını satın alması nəticəsində yaradılmışdır. 2012-2013-cü illərdə komanda Cosworth, 2014-cü ildə isə Ferrari mühərriklərindən istifadə etmişdir. 2014-cü ilin aprel ayında Marussia Motors şirkətinin prezidenti Nikolay Fomenko, Marusyanın mühəndislik şöbəsinin rəhbəri deyildir və komandanın Fomenko ilə heç bir texniki və ya maliyyə əlaqəsi qalmadı. 2014-cü ilin oktyabr ayında şirkət xarici idarəetmə prosedurunu tətbiq etmişdir. 7 Noyabr 2014-cü ildə şirkətin sona çatması elan edildi. 2015-ci ildə komanda yarışlara Manor adı altında qatıldı.\n2009-cu ilin yay ayında Britaniya komandası Manor, Grand Prix Formula 1-də iştirak etmiş və 4 yerdən birini tutdu. 2009-cu il 15 dekabr, Manor Motorsport və Vörcin komandaları birləşdi və Vörcin adı altında fəaliyyət göstərdi və Marussia Motors şirkəti komandanın sponsoru oldu. Nikolay Fomenko komandanın rusiya lisenziyası ilə fəaliyyətinə nail oldu və komanda Formula 1 tarixində ikinci rusiya komandası oldu. Uğursuz çıxışlar Nik Uirtin komandanı tərk etməsinə səbəb oldu. Nikolay Fomenko qrupda dəyişikliklər etməyə başladı. Komanda Şeffilddə yerləşdirildi, yeni texnik Pet Simons dəvət olundu və McLaren ilə müqavilə imzalandı. 2012-ci ildə komanad Marussia F1 Team adlandırıldı.\n2011-ci ildə, 2012-ci ildə keçirilən yarışa namizədlər, almaniyalı Timo Glock və fransalı Charles Pic təyin olundu. Komanda yarış avtomobilini tam hazır etmək üçün bir neçə yarışda iştirak etmədi. Nəhayət əvvəlki şassi təkmilləşdirildi və MVR-02 modeli hazırlandı. Ancaq avtomobilin uğursuz olması planları yenidən dəyişməyə səbəb olur. Yenidən bir sıra yarışlara ara verilir.2012-ci il iyul 3-də sınaq aparılarakən Cambridgeshire ʼin Duxford ərazisində sürücü María de Villota qəzaya düşür və ağır travma alaraq sağ gözündə görmə qabiliyyətini itirir.\n2012-ci ilin dekabr ayında komanda britaniyalı Max Chilton ilə müqavilə imzalayır. 2013-cü ilin yanvar ayında Timo Glock komandanı tərk edir. 5 fevralda komanda MR02 modelini təqdim edir. Daha sonra komandanın ikinci pilotu fransalı Jül Byanki ilə müqavilə imzalanır.İyul ayında Pet Simons komandanı tərk edərək Uilyamsa keçir. Komanda Konstruktorlar Kubokunda 10-cu yeri qazanır.\n2014-cü il, Monako Qran pri-də Marusya komandası karyerasında ilk xalını Jül Byanki sayəsində qazanır. O, bu yarışda 8-ci yerdə qərarlaşır. Yaponiya Qran pri də Jül Byanki qəzaya düşür və ciddi travmalar alır. Komanda yarışlara Max Chilton ilə davam edir. Oktyabr ayının sonunda komanda Braziliya və ABŞ-da keçiriləcək yarışlara qatılmayacağını elan etdi. 7 noyabr 2014-cü ildə Marusya əməliyyatların dayandırılması və bütün işçilərin işdən çıxarılmasını açıqladı. Səbəb maliyyələşmənin olmaması idi.\nMarusya Qran pri\nMarusya Formula 1\nMənbə — "https://az.wikipedia.org/w/index.php?title=Marusya_(Formula-1_komandası)&oldid=4694542"\nBu səhifə sonuncu dəfə 1 may 2019 17:13 tarixində redaktə edilib.


Əfqanıstan və Tacikistan sərhədçiləri arasında silahlı toqquşma olub - TURAZ.ORG Əfqanıstan və Tacikistan sərhədçiləri arasında silahlı toqquşma olub - TURAZ.ORG\nTuraz.org bu barədə “Afghanistan International”a istinadən xəbər verir.\n“Əfqanıstanın şimalındakı yerli mənbələr Şerxan-Bəndər ərazisində, sərhəddə Tacikistan sərhədçiləri ilə “Taliban” qüvvələrinin dörd saat ərzində bir-birinə atəş açdığını bildirir”, – xəbərdə vurğulanır.\n“Mənbələrin məlumatına görə, silahlı toqquşma “Taliban” qüvvələri ilə Tacikistan sərhədçiləri arasında şifahi gərginlikdən sonra baş verib və ilk olaraq “taliblər” atəş açıb”, – məlumatda qeyd edilir.\nHələlik Tacikistanın hökumət strukturları və Əfqanıstanda nəzarəti əlinə almış “Taliban” nümayəndələri xəbəri şərh etməyiblər.\nPrevious SON DƏQİQƏ – Rusiya ilk dəfə Ukraynada fosfor bombasından istifadə edib\nNext İraqda zərərsizləşdirilən terrorçuların sayı 95 nəfərə çatıb


"Bu səbəbdən çox da sevinmirəm" - Yuri Maksimov\nOxunma: 394 TARIX / 12-04-2018 18:20:00\nAzərbaycan kubokunun yarımfinal mərhələsinin ilk görüşləri çərçivəsində "Keşlə" və "Sumqayıt" kollektivləri üz-üzə gəlib.\nİdmanxeber.com-un məlumatına görə, oyunsonrası baş tutan mətbuat konfransında meydan sahiblərinin baş məşqçisi Yuri Maksimov matçla bağlı fikirlərini bölüşüb:\n"Qalib gəlmək istəyirdik. "Sumqayıt" da son bir neçə oyunda məğlub olmurdu. Bəzi futbolçulara qarşılaşma üçün motivasiya etmək asan olmadı. Futbolçularıma təşəkkürümü bildirirəm".\n- "Sumqayıt" uzun müddət idi ki, uduzmurdu. Onlara qalib gəlməyiniz rəqibdə qıcıq oyada bilər?\n- Oyunu azarkeşlərimiz də izləyirdi. Qalib gəlmək istəyirdik. Bizim üçün xüsusi fərq edən nəsə olmadı.\n- Komandanız qalib gəlsə də, yenə kefsiz görünürsünüz...\n- Hələ birinci oyun idi. Ola bilsin, bu səbəbdən çox sevinmirəm.\n- Qələbə sonrası klub prezidenti Zaur Axundov sizi təbrik etdi?\n- "Keşlə"nin "Sumqayıt"la qarşıda daha iki oyunu var, biri kubok, digəri ölkə çempionatı. Sizin də əsas ümid yeriniz ölkə kuboku olduğundan, ola bilərmi ki, Premyer Liqa matçına çox da ciddi yanaşmayasınız...\n- "Sumqayıt"ın Avropa Liqasına getmək üçün iki yolu var. Biz isə ancaq ölkə kuboku vasitəsi ilə avroliqaya yollana bilərik. Ancaq təbii ki, ölkə çempionatına da ciddi yanaşacağıq. Sadəcə ola bilsin ki, əsas heyət üzvlərindən bəziləri istirahət etsin.


İQTİSADİYYAT 01 mar 2021, 20:51\n“Bu sənədin imzalanması həmkar qurumların, İqtisadiyyat Nazirliyinin və Birləşmiş Millətlər Təşkilatı ailəsinə daxil olan təşkilatların birgə fəaliyyətin nəticəsidir”.\nBu sözləri İqtisadiyyat Naziri Mikayıl Cabbarov Birləşmiş Millətlər Təşkilatı ilə Azərbaycan arasında əməkdaşlıq müqaviləsi imzalandlqdan sonra keçirilən mətbuat konfransında deyib.\nO bildirib ki, sənədin əsas hədəfləri ölkəmizin milli inkişaf prioritetləri ilə uyğunluq təşkil edir.\n“Bu sənəd davamlı inkişaf məqsədlərini əks etdirir. Əsas dörd istiqamətdə fəaliyyətin həyata keçirilməsi nəzərdə tutulub. Bu istiqamətlərdən birincisi, inkluziv artımın təmin edilməsi, ikincisi göstərilən sosial xidmətlər sahəsində institutların inkişaf edilməsi, üçüncüsü müxtəlif sahələrdə gender bərabərliyinin təmin edilməsi, dördüncü olaraq isə qadınların həyatın müxtəlif sahələrində inkluzivliyinin, aktivliyinin və iştirakının təmin edilməsidir. Bu məqsədlə müvafiq işçi qrupları və idarəedici komitə yaradılacaq”.


“Şeytan ittifaqı”nın HƏDƏFİ, uzunsürən müharibəyə HAZIRLIQ... – GÜNÜN SİYASİ XÜLASƏSİ\n24 Aprel 2017 20:00\nABŞ prezidenti Donald Trampın qondarma “erməni soyqırımı” barədə bugünkü çıxışı maraqla gözlənilirdi. Türkiyə prezidenti Rəcəb Tayyip Ərdoğan bu gün İstanbulda erməni patrixliyində keçirilən dini ayinə mesaj göndərib. Fransada keçirilən prezident seçkilərinin birinci turunda sensasiya baş vermədi. Şimali Koreya ABŞ-ı növbəti dəfə təhdid edib. Rusiya Suriyaya quru qoşunlarını göndərə bilər.\n“Tramp soyqırımı sözünü işlədəcəkmi?”. Bu gün qondarma “erməni soyqırımı”nın ildönümünü qeyd edən Ermənistanı bu sual düşündürürdü. Ermənilər ABŞ prezidenti Donald Trampın qondarma “erməni soyqırımı” haqda danışacağına və “soyqırımı” ifadəsini işlədəcəyinə ümid edirdi\nTrampdan ermənilərə TARİXİ ZƏRBƏ: dəfn edilən arzular\nTramp Ağ Evə gələndən sonra Türkiyə ilə münasibətləri pozacaq heç bir ifadə işlətməyib. Bəzi konqresmenlər isə Trampa “soyqırımı” kəlməsini deməsi üçün müraciət etmişdilər. “Lakin böyük ehtimalla belə bir şey olmayacaq. Xüsusilə Tramp referendumla bağlı Ərdoğanı təbrik etməsindən sonra onun bu sözü işlətməyəcəyi dəqiqdir”, - deyə nəşr yazmışdı.\nGözlənilən baş verdi. Donald Trump Osmanlı dövlətində 1915-ci ildə baş verən hadisələrlə bağlı çıxışında "soyqırım” ifadəsini işlətmədi. O, sələfi Barak Obama kimi böyük fəlakət mənasını verən “Meds Yeghern” ifadəsini işlədib.\nTürkiyə prezidenti Rəcəb Tayyip Ərdoğan bu gün İstanbulda erməni patrixliyində keçirilən dini ayinə mesaj göndərib. Ərdoğan məktubunda 1915-ci il hadisələrinə toxunub.\n“Türkiyə ermənilərinin patrixi hörmətli Aram Ateşyan, çox dəyərli erməni vətəndaşlarım sizləri sevgi və hörmətlə salamlayıram. I Dünya müharibəsinin çətin şərtlərində həyatını itirən Osmanlı ermənilərini bu il də hörmətlə anır, nəvələrinə baş sağlığı diləyirəm”, - deyə məktubda bildirilir.\nErmənilərlə türklərin Osmanlı dövründən etibarən mehriban şəraitdə yaşadığı qeyd olunan məktubda 1915-ci ilə hadisələrində həlak olan türklər də yad edilib.\nRusiyaya miqrantlar ən çox Moskva və Sankt-Peterburq şəhərlərinə, Moskva və Leninqrad vilayətlərinə gəlir. Bunu Rusiya Vətəndaş Təşəbbüsləri Komitəsində keçirilən dəyirmi masada “Miqrasiya XXI əsr” Fondunun başçısı Vyaçeslav Postavnin deyib.\nOnun sözlərinə görə, adıçəkilən ərazilərə miqrantların yarısından çoxu - ümumi sayın 57 faizi gəlir.\n“Sibir və Uzaq Şərq regionları isə əhalilərini itirirlər. Bu, faciəlidir və əhalisi çox olan Çinlə qonşuluq fonunda ciddi geosiyasi təhlükə təşkil edir” - Vyaçeslav Postavnin bildirib.\nRəsmi rəqəmlərə görə, şimal ölkəsində 200 minə qədər azərbaycanlı əməkçi miqrant çalışır. Amma bu rəqəmin rəsmi rəqəmlərdən bir neçə dəfə çox olduğuna şübhə yoxdur.\nRusiyada ŞOK TƏKLİF - Azərbaycanlılar ÇİN İŞĞALINA QARŞI\nFransanın ultrasağçı Milli Cəbhə Partiyasının lideri Marin Le Penə ölkə əhalisinin 7 milyon nəfəri səs verib. Bu göstərici fransız ultrasağçıların indiyə qədər topladıqları ən yüksək səs hesab olunur.\nLe Penin partiyası neonasist təşkilat sayılır. Bu partiya qalib gələcəyi təqdirdə Fransa Avropa Birliyi və NATO-dan çıxacaq, ölkəyə miqrant axını dayandırılacaq və Avropada islamla mübarizə aparılacaq. Le Pen həmçinin rusiyayönlü siyasətçidir. O, prezident olacağı təqdirdə Rusiyaya qarşı sanksiyaları ləğv edib, Krımı Rusiya ərazisi kimi tanıyacağını bəyan edib.\nFransada keçirilən seçkilərdə də ənənə pozulmadı. Söhbət xaricdə bir çox ölkədə keçirilən seçkilərdə seçki qutularından Türkiyə prezidenti Rəcəb Tayyib Ərdoğanın adının çıxmasından gedir.\nFransa seçkilərində qutudan Ərdoğan çıxdı: Avropanı QORXUYA SALAN “UZUN ADAM” - FOTOLAR\nTürkiyə prezidenti Rəcəb Tayyib Ərdoğan Rusiya prezidenti Vladimir Putinlə S-400 zenit-raket sistemlərinin Türkiyəyə çatdırılmasını məsələsini müzakirə etməyi planlaşdırır. Bunu Türkiyənin müdafiə nazir Fikri İşık deyib.\nNazirin sözlərinə görə, mayın 3-də Soçidə baş tutacaq görüşdə sözügedən sistemlərlə bağlı müzakirələr aparıla bilər: “Oradakı müzakirənin nəticəsinə görə, artıq bu iş bağlanmış olacaq. Hazırda detallı məlumat vermək doğru deyil. Məsələ dəqiqləşdikdə konkret açıqlamalar olacaq”.\nTürkiyə hakimiyyəti Rusiya vətəndaşları üçün vizasız rejimin müddətinin 90 günə qədər uzadıb. Daha əvvəl Türkiyəyə səyahət edən Rusiya vətəndaşları üçün vizasız rejimin müddəti 60 gün idi.\nBu, Rusiya prezidenti Vladimir Putin və Türkiyə prezidenti Rəcəb Tayyib Ərdoğanın görüşü öncəsi Ankaradan Moskvaya verilən müsbət mesaj hesab oluna bilər.\nŞimali Koreya ABŞ-ın Koreya yarımadasına göndərdiyi “USS Carl Vinson” döyüş gəmisini vurmağa hazırlaşır. Şimali Koreya Fəhlə Partiyasının Mərkəzi Komitəsinin rəsmi yayım orqanı olan “Sinmun” qəzetində yayımlanan açıqlamada bildirilir.\n“İnqilabçı güclərimiz ABŞ-ın nüvə gücünə sahib olan təyyarə gəmisini bir zərbə ilə batırmaq üçün müharibəyə hazırdır”, - deyə açıqlamada bildirilir.\nStokholm Beynəlxalq Sülh Araşdırmaları İnstitutu (SIPRI) dünya ölkələrinin 2016-cı ildə hərbi xərcləri üzrə yeni tədqiqatının nəticələrini açıqlayıb. Syahıda birinci yeri əvvəlki ilə görə 1,7 faiz artımla ABŞ tutub.\nABŞ 2016-cı ildə hərbi xərclər üçün 611 milyard dollar ayırıb.\nSIPRI dünya nəhənglərini açıqladı - Kimlər silaha daha çox xərcləyir?\n“Əl-Qaidə” üzvləri Suriyada uzunsürən müharibəyə hazır olmalıdırlar. Bu barədə bəyanatı Əl Qaidə lideri Ayman Zəvahiri “Əs Saxab” saytı vasitəsilə yayıb. O, tərəfdarlarını partizan müharibəsinə keçməyə səsləyib.\nZəvahiri “beynəlxalq şeytan ittifaqı”nın Suriyada heç vaxt islami hökuməti qəbul etməyəcəyini bildirib. “Əl-Qaidə” lideri partizan müharibəsinin təkcə suriyalılar üçün olmadığını da bildirib.\nRusiya Suriyaya quru qoşunlarını göndərə bilər. Bu barədə informasiyanı “Əl Qüds Əl Arabi” qəzeti yayıb. Qəzet bunun üçün Suriya Prezidenti Bəşər Əsədin rusiyalı həmkarı Vladimir Putindən bu orduları xahiş etməli olduğunu bildirib.\nQeyd edək ki, Rusiyanın hələlik Suriyada hərbi-dəniz, hərbi-kosmik və hava hücumundan müdafiə qüvvələri var.\nİdlibdə həyata keçirilən kimyəvi hücuma maliyyə dəstəyini Səudiyyə Ərəbistanı və İsrail verib. Bunu Livanın “Ahbar” qəzetinə müsahibəsində ABŞ-ın Mərkəzi Kəşfiyyat İdarəsinin keçmiş əməkdaşı Robert Stil söyləyib. O, bu addımın Suriya hökumətini günahkar göstərmək üçün atıldığını bildirib.\nStil qəzetə açıqlamasında informasiyanı haradan əldə etdiyini açıqlmaqdan imtina edib:\n“MKİ-nin keçmiş rəhbəri Con Brennan İdlib əməliyyatının maliyyəsi üçün Ər-Riyad və Tel-Əvivi razı saldı. Onun Səudiyyə Ərəbistanı ilə yaxın əlaqələri var. Ona görə ki, 1996-1999-cu illərdə o, Ərəbistanda MKİ müdiri kimi çalışmışdı. Bu illər ərzində Ər-Riyad Brennandan kifayət qədər istifadə etdi”.\nQeyd edək ki, Suriyanın Xan-Şeyhun yaşayış məntəqəsinə kimyəvi hücum aprelin 4-də baş verib. Hadisə nəticəsində 80-dən çox insan ölüb, 500-dən çoxu xəsarət alıb. BMT-nin Uşaq Fondunun (UNİCEF) məlumatına görə, hücum nəticəsində 27 uşaq ölüb.\nRusiya Xarici İşlər Nazirliyinin silahların yayılmaması və nəzarət departamentinin direktoru Mixail Ulyanov bildirib ki, Moskva Suriyanın İdlib vilayətinin Xan-Şeyxun şəhərində kimyəvi silahın tətbiq edildiyini istisna etmir. “Kimyəvi silahın tətbiqi tamamilə ehtimal ediləndir. Əsas məsələ odur ki, kimyəsi silahı hadisə yerinə kim və necə çatdırıb”, - Ulyanov deyib.\nBöyük Britaniya nüvə silahı ilə qabaqlayıcı zərbə vurmaq hüququnu özündə saxlayır. Bunu “BBC Radio 4”ün efirində krallığın müdafiə naziri Maykl Fellon bildirib.\n“Ən ekstremal şərtlərdə qabaqlayıcı zərbə kimi nüvə silahının tətbiqini istisna etmək olmaz”, - nazir deyib.


Azərbaycan internetinə İran nəzarət edir? - ARAŞDIRMA - 24 saat xəbərlər\nƏSAS SƏHİFƏ Xəbərlər TƏHLİL\nAzərbaycan internetinə İran nəzarət edir? – ARAŞDIRMA\nHazırda Azərbaycana internetin ixrac və idxal həcminin 100%-i İran ərazisindən həyata keçirilir. Virtualaz.org İranın MNA agentliyinə istinadən xəbər verir ki, bu ölkənin rabitə naziri Cavad Azəri Cahromi belə bir bəyanatla çıxış edib.\nİran məmurunun sözlərinə görə, onun ölkəsi son vaxtlarda “bu sahədə beynəlxalq tranziti 5,6 dəfə yüksəltməyə müvəffəq olub”.\nAzərbaycandakı İKT sahəsi mütəxəssislərində bu bəyanat, yumşaq desək, çaşqınlığa səbəb olub. İş burasındadır ki, İran uzun illər boyunca bu sahədə inteqrasiya proseslərindən kənarda qalıb və çətin ki, belə qısa vaxtda bu cür irəliləyişə nail ola bilib. Bundan savayı, hansısa ölkə digər ölkənin internet axınının 100%-nə nəzarət edirsə, bu hal informasiya təhlükəsizliyi baxımından məqsədəuyğun sayılmır.\nVirtualaz.org məsələyə aydınlıq gətirilməsi üçün milli telekommunikasiya operatoru olan “Delta Telecom”a müraciət edib, lakin orada İrandan tranzit məsələsinə aid suala cavab verməkdə çətinlik çəkiblər və sualı şirkətin elektron poçtuna ünvanlamağı məsləhət görüblər.\nAzərbaycan internet-forumunun prezidenti Osman Gündüz isə virtualaz.org-un müxbiri ilə söhbəti zamanı İranın rabitə nazirinin bəyanatından təəccüb hissi keçirdiyini bildirib.\nEkspertin sözlərinə əsasən, məhz “Delta Telecom” milli telekommunikasiya operatoru İrana internetin əsas ixracatçılarından biridir, əksinə deyil. Bu gün Azərbaycan hər hansı bir ölkənin internet axınından asılı vəziyyətdə deyil.\n“Delta Telecom”un ən azı dörd alternativi var və bunların arasında Gürcüstan, Rusiya və Türkiyə ərazilərindən keçməklə marşrutlat mövcuddur”, – Osman Gündüz deyib.\nDİN rəsmisi təmsil etdiyi qurumu təkzib edir?


Polis "Qarabağ aksiyası"nın qarşısını aldı - Ramin Hacılını Füzulidə saxlayıb, İmişlidə buraxdılar » Qadinkimi.com\nPolis "Qarabağ aksiyası"nın qarşısını aldı - Ramin Hacılını Füzulidə saxlayıb, İmişlidə buraxdılar Tarix : 09 İyun 2019, 12:17\nBildiyimiz kimi dünən yəni 8 iyun tarixində Füzuli rayonunun Horadiz qəsəbəsində "Qarabağa qayıdırıq" aksiyasının keçirilməsi planlaşdırılırdı.\nXatırladaq ki, R.Hacılı 5 iyun tarixində özü Bakıdakı Bayraq Meydanından start verərək, təkbaşına Horadizə qədər piyada yürüşə başlamışdı. R.Hacılı ölkə ictimaiyyətinə səslənərək, yaşadığı yerdən asılı olmayaraq, hər kəsi fərdi qaydada Horadizdəki aksiyaya gəlməyə səsləmişdi. Sosial şəbəkələrdə böyük dəstək alan kampaniya, minlərlə insanın diqqətini çəkərək marağa səbəb olmuşdu.\nLakin 8 iyun tarixində günorta saatlarında Füzuli rayonuna daxil olan Ramin Hacılını ilk olaraq, polis əməkdaşları qarşılayıb. Həmin an canlı yayımda olan R.Hacılıya yaxınlaşan polis əməkdaşları onun telefonunu əlindən alaraq, canlı yayımı dayandırıblar. Bundan sonra bir neçə saat R.Hacılı ilə əlaqə saxlamaq qeyri-mümkün olub. Daha sonra aydın oldu ki, polis tərəfindən saxlanılan R.Hacılı heç polis bölməsinə aparılmayıb, onu bir neçə saat yol polisinin avtomobilində saxlayıblar. Sonra isə aksiyanın təyin olunduğu saatlarda Füzuli rayonunun ərazisindən uzaqlaşdırıb, İmişli rayonunda sərbəst buraxıblar.\nFaktla bağlı R.Hacılı açıqlamasında belə deyib: "Polislər Horadizin cəbhə bölgəsi olduğunu əsas gətirərək, burada aksiya keçirməyə icazə olmadığını bildirdilər. Məni yol polisinin maşınında saxladılar, bir neçə saatdan sonra isə gətirib İmişli rayonu ərazisində sərbəst buraxdılar. Mən aksiyaya qatılmaq üçün gələn çoxsaylı vətəndaşların taleyindən narahatlığımı ifadə etdim. Amma polislər söz verdilər ki, heç kimi saxlamayacaqlar, hər kəsə aksiyaya icazə olmadığın izah edib, geri qaytaracaqlar".\nQeyd edək ki, dünən sosial media hesabından canlı yayına bağlanaraq gələcək planlarından danışan Ramin Hacılı Azərbaycan xalqının Qarabağı geri qaytaracağına kəsinliklə əmin olduğunu deyib. Prosesin artıq başladığını və Azərbaycan xalqının daha səbrinin qalmadığını bildirən R.Hacılı Qarabağın azadlığı uğrunda başladığı aksiyanı davam etdirəcəyini və atılan bu addımların artıq nəticə verdiyini, erməni saytlarının mediasının təşvişə düşdüyünü, artıq bu kampaniyaya qarşı provakativ yazılar yayınladığını deyib. Həmin saytın linkini sizə təqdim edirik.


İnsan Haqları Şurasına insan haqlarını pozan ölkələr seçilib\nMart ayında əqli əmlak haqlarını pozmaqla tanınan Çin Xalq Respublikasının bu haqları qorumaqdan məsul BMT-nin Dünya Əqli Əmlak Təşkilatına rəhbərlik etmək iddiası gerçəkləşmədiyi zaman zərərin qarşısı alındı.\nLakin təəssüf ki, oktyabr ayında BMT-də ciddi riyakarlığın qarşısı alınmadı. Baş Assambleya yenidən səs verərək dünyanın ən pis insan haqları pozanlarının bəzilərini, o cümlədən Çin Xalq Respublikasını, Rusiyanı və Kubanı İnsan Haqları Şurasına seçdi.\nİnsan haqları fəalları şok oldu.\n“İnsan haqlarını dəfələrlə pozanlar İnsan Haqları Şurasında bir yerlə mükafatlandırılmamalıdırlar,” Human Rights Watch Təşkilatının BMT üzrə direktoru Luis Şarbonno deyib. UN Watch-ın icraçı direktoru Hillel Neuer bunu “insan haqlrı üçün qara gün” adlandırıb.\nDövlət Departamenti insan haqları ilə bağlı ən son hesabatında Çin Xalq Respublikasında bir sıra insan haqları pozuntularını qeyd edib ki, buna Sincanda müsəlman azlıqların kütləvi həbsi daxildir.\nDövlət Departamenti Rusiyada qanunsuz edam, ixtiyari həbslər, ifadə azadlığının pozulması və digər hüquq pozuntuları barədə təfərrüatlar paylaşıb. Polis dövləti olan Kubada dövlət təhlükəsizlik qüvvələri insan haqları və demokratiya müdafiəçilərinə gündəlik olaraq hədə-qorxu gəli, fiziki şiddət tətbiq edir və Kuba xalqının toplaşmaq azadlığını rədd edir.\nİnsam Haqları Şurasını təsis edən BMT Baş Assambleyasının 60/251 nömrəli qətnaməsi Şura üzvlərindən “insan haqlarını təbliğ və müdafiə edərkən ən yüksək standartlara əməl etməyi” tələb edir. Bu il Çin Xalq Respublikası, Rusiya və Kubanın, ötən il isə Venesuelanın seçilməsi Şuranın yaranma məqsədinə təkcə kölgə salmır, onu məsxərəyə qoyur.\nDövlət katibi Mayk Pompeo yaydığı bəyanatda Birlöşmiş Ştatların İnsan Haqları Şurasından 2018-ci ildə “köklü anti-İsrail qərəzi və Şuraya insan haqlarını ən pis şəkildə pozanların seçilməsimə imkan yaradan üzvlük qaydalarına” görə ayrılıb.\nO qeyd edib ki, Birləşmiş Ştatlar şuradan çıxmadan öncə BMT-yə üzv ölkələri “Şura düzəkməz hala gəlmədən dəyişikliklər etmək üçün təcili addımlat atmağa” çağırıb. O bildirib ki, təəssüf ki, “bu çağırışlara cavab verilməyib.”\nPompeonun sözlərinə görə, bu ilki seçki ABŞ-ın Şuradan geri çəkilmək və ümumdünya insan haqlarını qoruyub, təbliğ etmək üçün başqa qurum və imkanlardan istifadə etmək qərarını bir daha təsdiqləyir. “Bizim öhdəliklərimiz açıq şəkildə BMT-nin [Ümumdünya İnsan Haqları Bəyannaməsi] və bizim fəaliyyətimizdə əks olunur,” o deyib.


Alimlər belə hesab edirlr ki, estrogen metamfetamin asılılığını gücləndirir\nAlimlər beynin metamfetamindən asılı olan zaman dəyişikliklərə məruz qaldığını yaxşı bilirlər, lakin cinsiyyət hormonlarının buna təsir göstərdiyini aydınlaşdırmaq üçün çoxlu sayda tədqiqatlar aparılmışdır.\nYeni tədqiqatda alimlər siçovulların beyninin çox güman ki, estrogenin vasitəsilə metamfetamin kimi narkotik maddələrə müxtəlif cür reaksiya bildirdiyini aşkar etmişdirlər. Beləliklə, gələcəkdə bu asılılığın müalicəsi kişilər və qadınlar üçün müxtəlif cür adaptasiya oluna bilər.\nMetamfetamin, həmçinin kristal met kimi məlum olub, beynin müxtəlif sahələrində, xüsusilə də, ön beyin qabığı nahiyəsində fəallığı gücləndirir. Güclü stimulyator beyində dofaminin partlayışı hesabına eyforiyaya səbəb olur, lakin preparatın təkrar təsiri daha cüzi effekt (davamiyyət) göstərir, və buna görə də, beyninin tənzimləyici mexanizmləri dofaminin təsir göstərdiyi hədəflərin sayını ixtisara salmışdır və eyforiyaya nail olmaq üçün bu hormonun daha güclü partlayışı zəruridir.\nZamanla metamfetamindən asılılıq beyində, xüsusilə qərarların qəbul olunmasına və təhsilə görə cavab verən beynin ön qabığında neyronların tormozlanması və fəallaşması arasındakı tarazlığı dəyişəcəkdir.\nABŞ – nın Milli narkologiya İnstitutunun məlumatalrına əsasən metamfetaminin tətbiq olunmasının qısamüddətli yan effektləri intellektual qabiliyyətin pozulması, yaddaşın pozulması, narahatlıq, eyforiya və depressiya kimi psixiki pozğunluğa və əhval – ruhiyyənin pozulmasına gətirib çıxarır. Uzunmüddətli nəticələr xroniki yorğunluqdan, paranoyalı və ya sayıqlama təfəkküründən və dönməz psixoloji travmalardan ibarət ola bilər. Yalnız ABŞ – da güclü asılılıq yaradan bu maddə narkotik maddələr haqqında işlər üzrə 11 000 ölümün və saysız – hesabsız ölüm təhqiqatlarının səbəbi olur. Bu maddəni istifadə edən şəxsdə asılılıq yaranan kimi o asılılıqdan xilas olmaqda böyük çətinlik çəkir.\nİndiki dövrdə bu asılılığın müalicə olunması üçün dərman preparatları mövcud deyildir, lakin depressiyanın müalicə olunması və siqaret çəkmənin dayandırılması üçün FDA tərəfindən bəyənilmiş antidepressiantın – bupropionun (velbutrinin, zibanın) – metamfetamin preparatından asılılıq ilə mübarizədə effektiv olması ilə bağlı faktlar mövcuddur. Buna analoji olaraq adətən alkoqolizmdən müalicə olunmaq üçün istifadə olunan dərman preparatı – naltrekson, məhz Metamfetamin preparatından asılılığın müalicə perspektivlərinə səbəb ola bilər.\nCənubi Karolina Tibb Universitetinin tədqiqatçıları tərəfindən aparılan yeni tədqiqat amfetamin asılılığının müalicəsində cinsi fərqlərin mövcud olduğunu təxmin edir. Neyrobiologiya üzrə dosent Antonieta Lavinin başçılığı altında fəaliyyət göstərən tədqiqat qrupu Metamfetamin preparatından asılı olan siçovulların dişi və erkək fərdlərinin prefrontal kortikal sahələrini öyrənmişdir. Tədqiqatçılar bu nahiyədə sinaptik reaksiyaların həm Metamfetamin preparatından asılı olan, həm də addiksiyasız erkək və dişi heyvanlarda fərqləndiyini aşkar etmişdirlər və bu fakt da tədqiqatçıların təəəccübünə səbəb olmuşdur.\nXüsusilə də, siçovulların dişi fərdləri erkəklərdən fərqli olaraq dinc halda daha aşağı fəallığa malik olmuş, daha sonra isə Metamfetamin preparatının qəbul olunmasından sonra beyninin sinaptik fəallığının daha süərtlə artmasını hiss etmişdirlər. Bu cür fəallığın ardınca narkotik maddənin təsiri bitən kimi güclü passivlik gəlirdi, deyə müəlliflər eNeuro jurnalında yazırlar (http://dx.doi.org/10.1523/ENEURO.0401-18.2018).\nCinsi hormonlar müşahidə olunan sinaptik fərqə görə cavadeh ola bilərlər – və bu insanlara da aid ola bilər. əgər bu təsdiq olunsa, o zaman narkomanlığın müalicəsi cinsdən asılı olaraq variasiya edəcəkdir.\n«Daha sonta, mən Metamfetamin maddəsindən asılılığın qadınlarda menustruasiya dövrünün müxtəlif mərhələlərində necə dəyişdiyini öyrənmək istərdim», — Lavin deyir. «Bu anlam psixoaktiv maddələrin istifadə olunmasından əziyyət çəkən qadınların müalicəsini yaxşılaşdırmaqda bizə kömək edə bilər».\n223 Elm 18.03.2020


Bakı 2015 – Xoşbəxt anlar fotosərgisi açılıb - FOTO\n“Bakı 2015 – Xoşbəxt anlar” fotosərgisi açılıb FOTO\nİyulun 15-də İçərişəhərdə yerləşən "Kiçik Qalart" incəsənət qalereyasında İlk Avropa Oyunlarına həsr olunmuş “Bakı 2015 - Xoşbəxt anlar” adlı fotosərgi işə başlayıb. İyulun 22-dək davam edəcək sərgi Azərbaycan İncəsənət Konsulluğu (“Arts Council Azerbaijan”) və “Bakı 2015” Avropa Oyunlarının rəsmi tərəfdaşı olan “Coca-Cola” şirkətinin təşkilatçılığı və Azərbaycan Mədəniyyət və Turizm Nazirliyinin dəstəyi ilə təşkil olunub.\nSözügedən sərgi 16-30 iyun tarixləri arasında keçirilən və Avropa Oyunlarına həsr olunan fotomüsabiqənin yekun nəticəsi kimi təşkil olunub. Fotomüsabiqədə “Bakı 2015” zamanı yaşanan həyəcan, sevinc və xoşbəxtlik anlarını əks etdirən fotolar iştirak edib. Azərbaycanın ev sahibliyi etdiyi Avropa qitəsinin möhtəşəm idman hadisəsinin ən maraqlı anlarını nümayış etdirmək üçün peşəkar və həvəskar fotoqraflar yüzlərlə fotolar göndərmişlər. Bu şəkillərdən ən maraqlı olanları “Bakı 2015 – Xoşbəxt anlar” sərgisində nümayiş etdirilmək üçün seçilmişlər. Ən maraqlı fotoların müəllifləri isə dəyərli hədiyyələrlə mükafatlandırıldılar.\nSərginin açılışında çıxış edən “Coca-Cola” şirkətinin ölkə meneceri Qabil Əhmədov “Bakı 2015” Avropa Oyunları Azərbaycanın idman tarixinin ən parlaq\tsəhifələrindən biri olaraq yaddaşlarda qalacağını qeyd etdi və İlk Avropa Oyunlarının ən yadda qalan, və ən həyacanlı anlarını yenidən yaşamaq, hər kəslə bölüşmək üçün bu sərginin təşkil edildiyini bildirdi.\n“Sərgidə nümayiş etdirilən şəkillərdə Avropa Oyunlarının Azərbaycan əhalisi üçün necə bir qürur, sevinc və xoşbəxtlik mənbəyi olduğu əks olunub. “Bakı 2015” Avropa Oyunlarının rəsmi tərəfdaşı olan “Coca-Cola” üçün bu oyunlar yalnız həyəcan, sevinc və xoşbəxtlik ilə yadda qalan böyük idman və beynəlxalq dostluq hadisəsi deyil. Oyunlar bizim üçün həm də bir çox azərbaycanlını idmana və sağlam həyat tərzinə cəlb edəcək stimul, ilham mənbəyidir. Biz inanırıq ki, fəal həyat tərzi insan sağlamlığını möhkəmləndirir və nəticədə cəmiyyətin firavanlığını gücləndirir. Dünyada xoşbəxtliyin rəmzinə çevrilən “Coca-Cola” hər zaman milyonlarla insanları ilhamlandıran əlamətdar hadisələrin bir hissəsi olub və “Bakı 2015” Avropa Oyunları belə hadisələrdən biridir. Avropa Oyunları Azərbaycanda gələcək nəsillərin xoşbəxtliyi üçün, onların inkişafı üçün əvəzsiz miras qoyacaq – güclü həmrəylik hissi, müasir idman obyektləri, yeni idman növlərinin inkişafı və daha çox sayda insanların fəal həyat tərzi sürməsi. “Coca-Cola” Azərbaycan tarixində “Bakı 2015” səhifəsinin bir hissəsi olmaqdan qürur duyur və Azərbaycan xalqını və ölkə rəhbərliyini İlk Avropa Oyunlarının müvəffəqiyyətlə keçirilməsi münasibətilə ürəkdən təbrik edirik”, - deyə Q. Əhmədov bildirib.\n“Coca-Cola” şirkətinin nümayəndəsi “Bakı 2015” Avropa Oyunlarının ən yadda qalan anlarını sərgidə nümayiş etdirmək üçün foto işlərini təqdim edən peşəkar və həvəskar fotoqraflara da öz təşəkkürünü bildirdi.\nÖz növbəsində Azərbaycan İncəsənət Konsulluğunun direktoru Dadaş Məmmədov müsabiqənin qaliblərini elan etməmişdən öncə bildirib: “Bu gün açılan sərgi Azərbaycan İncəsənət Konsulluğu ilə “Coca-Cola” şirkətinin birgə təşkil etdiyi fotomüsabiqənin nəticələrinə əsasən təşkil olunub. Mən həm “Coca-Cola” şirkətinə, həm layihəyə dəstək verən Azərbaycan Mədəniyyət və Turizm Nazirliyinə, həmçinin, bütün müsabiqə iştirakçılarına təşəkkürümü bildirmək istəyirəm”.\nMüsabiqə nəticəsində “Təcrübəli fotoqraf” nominasiyasında Rüstəm İsmayılov “Qürurverici hisslər” fotoşəkili ilə, “Həvəskar fotoqraf” nominasiyasında Vüqar İbadov “Tapşırıq yerinə yetirildi” fotoşəkili ilə, “Telefonla çəkilən foto” nominasiyasında isə “Əhsən, qızlar” fotoşəkilin müəllifi Bəkir Dəlləkov və “Bakı 2015” fotoşəkilin müəllifi Mir-Sadıx Hüseynov qalib gəliblər. Qaliblər mükafatlandırılaraq diplomlarla təltif olunublar. Belə ki, təcrübəli fotoqrafa fotokamera üçün avadanlıq, həvəskar fotoqrafa fotokamera üçün aksesuarlar, telefonla çəkilən fotonun müəlliflərinə isə “iPhone 6” telefonu təqdim olunub.\nXatırladaq ki, “Bakı 2015 – Xoşbəxt anlar” sərgisi iyulun 22-dək davam edəcək. Sərgiyə giriş pulsuzdur.\nQeyd edək ki, bu, “Coca-Cola” şirkətinin “Bakı 2015” Avropa Oyunlarına həsr etdiyi yeganə fotomüsabiqə deyil. Belə ki, “Coca-Cola” şirkəti Azərbaycanın əməkdar artisti Tünzalə Ağayeva ilə birgə Avropa Oyunlarının qeyri-rəsmi himninin video-çarxını təqdim edib. Sözügedən video-çarxın hazırlanması iki ay çəkdi və bu müddət ərzində minlərlə insan klipin çəkilişində iştirak etmək fürsəti əldə etdi. Bunun üçün “Instagram” və ya “Facebook” sosial şəbəkələrində #MenveBaku2015 həşteqi ilə fotoşəkil ilə paylaşmaq lazım idi. Təqdim edilən fotolar arasında Avropa Oyunlarının insanlara sevinc və xoşbəxt anlar bəxş etməsini əks etdirən ən şəkillər seçilərək klipə daxil edildi. “Coca-Cola” şirkətinin bu təşəbbüsü geniş populyarlıq qazandı. Belə ki, 1 270 insan öz şəklini təqdim etdi, onlardan 127 ən uğurlu alınan fotolar Tünzalənin musiqisinə hazırlanan video-çarxda əks olunub.


Ata mülkü necə əldən çıxdı...\n2021, 17 Aprel, şənbə, Bakı vaxtı 18:43\nBakı sakini Adilə Qasımova AzadlıqRadiosunun "Qaynar xətt"inə ata evinin qanunsuz özəlləşdirilərək əlindən alınmasından danışır.\nOnun sözlərinə görə, Hüsü Hacıyev küçəsi, mənzil 7 ünvanında atasına məxsus ev olub. Mənzil qanunsuz olaraq özəlləşdirilib. Bu özəlləşdirməni Adilə Qasımovanın qardaşı oğlu Telman Qasımov həyata keçirib. Rusiya vətəndaşı olan Telman Qasımov uzun müddətdir ki, Buryatiya Respublikasında yaşayır. O, 1999-cu ildə Azərbaycandan gedib və bu müddət ərzində ölkədə olmayıb.\n"QARDAŞIMIN ÖLÜMÜNDƏN SONRA XƏBƏR TUTDUM Kİ..."\n2011-ci ildə, atasının vəfatından üç gün qabaq Səbayel Rayon Polis İdarəsinin qeydiyyat şöbəsində bir gün ərzində şəxsiyyət vəsiqəsi alıb və iki günə evi özəlləşdirib. Adilə Qasımovanın sözlərinə görə, vərəsəlik hüququ var və onun öz payından imtina etmədiyi halda qardaşı oğlu qanunsuz şəkildə əmlakı özəlləşdirib. Şikayətçi qeyd etdi ki, qardaşının vəfatından sonra bütün bunlardan xəbər tutub:\n“Mən o evdə anadan olmuşam. Atamın evində vərəsə kimi payım var və bu, qanunda göstərilib. Ancaq qardaşım oğlunun etdiyi qanunsuz hərəkəti məhkəmələr də davam etdirirlər. Məhkəmələr onu müdafiə edirlər".\nAdilə Qasımova əvvəl Səbayel Rayon Məhkəməsinə müraciət edib. Məhkəmə işi 1 saylı İqtisadi İnzibati Məhkəməyə göndərib. Həmin məhkəmə Telman Qasımovun xeyrinə qərar çıxarıb. Telman Qasımova iki gün ərzində Daşınmaz Əmlakın Reyestr Xidmətindən Çıxarış verilib. Yəni apellyasiya məhkəməsinə müraciət üçün qanunla nəzərdə tutulmuş müddət gözlənilməyib. Bundan sonr Adilə Qasımova apellyasiya şikayəti verib. bu instansiya birinci instansiya məhkəməsinin qərarını qüvvəsində saxlayıb.\nŞikayətçi deyir ki, Ali Məhkəməyə üz tutub. Ancaq bu məhkəmə də əvvəlki məhkəmələrin qərarlarını qüvvədə saxlasyıb. Adilə Qasımova məhkəmələrdən şikayətçidir:\n“İşə hakim Azər Hüseynov baxmalıydı. Məhkəmə iclasını oktyabrın 20-nə təyin etmişdi. Bizə isə poçtalyon bildirişi noyabrın 1-də gətirib verib. Bu, hakimin saxtakarlığıdır. Əvvəlcə elə güman etdik ki, texniki səhvdir. Vəkilim order və etibarnamə əsasında hakimin yanına getdi. Hakim vəkilə çox kobud şəkildə cavab verdi. Dedi, mən heç kimdən qorxmuram, mən belə işləyirəm, kimə istəyirsən get şikayət elə. Onda başa düşdük ki, saxtakarlıq edib".\nİndi Adilə Qasımova ümidini Ali Məhkəmənin Plenumuna bağlayıb.


Ofis meneceri hər bir sahə və xidmət növləri üzrə ofislərdə fəaliyyət və ehtiyatları planlaşdırır, onlara nəzarət edir. O, inzibati sistemlərə, ofis avadanlıqlarına, eləcə də ofisin inzibati işçi heyətinin fəaliyyətinə nəzarət edir. Onlar xüsusi layihələr və bu layihələrdə çalışan şəxslərə nəzarət edə bilərlər.\nOptika məsləhətçisi çərçivələrin seçilməsi ilə əlaqədar müştəriyə kömək edir, müştəri üçün eynəyin ölçüsünü müəyyən edir, eləcə də çərçivələri optik vasitəyə dair resept ilə əlaqələndirir. Optik avadanlıqlardan istifadə etməklə eynək və ya linzaları təyin edir.\nSifarişlər üzrə nümayəndə\nSifarişlər üzrə nümayəndə müəyyən şirkət üçün sifarişlərin qeydiyyatını aparır, sifarişləri telefon, poçt, internet vasitəsi ilə və ya şəxsən qəbul edir. Sifarişlər üzrə nümayəndələrin bir qismi məsafəli, digər bir qismi isə şirkətin ərazisində işləyir. Sifarişlər üzrə nümayəndə daxil olan bütün sifarişləri qəbul edir, eləcə də məhsul və ya xidmət barədə müştəriyə məlumat verir. Onun vəzifələrinə, eyni zamanda, sadə müqavilələrin hazırlanması, eləcə də qəbzlər, qiymətlər, göndəriş tarixləri, ləngimələr və şikayətlərə baxılması ilə əlaqədar müştərilərin məlumatlandırılması daxildir.\nNəqliyyat vasitələrinin rəngsazı\nNəqliyyat vasitələrinin rəngsazı metal, plastik və ya qarışıq materiallardan ibarət olan səthləri rəngləmə prosesi üçün hazırlayır, müasir maşın, avadanlıq və alətlərdən istifadə etməklə rəngləmə, pardaxlama işlərini yerinə yetirir və tamamlayır. Zədələnmiş səthləri silinməz şəkildə təkrar rəngləyir.\nFotoqraf portretlər, kartoqrafiya, reklam kampaniyaları, eksponatlar, audio-vizual proqramlar, sənədli filmlər, şəxsiyyət vəsiqələri və qrafik materiallar üçün fotoqrafiya vasitələrindən istifadə edir və onları hazırlayır.\nTəchizat üzrə menecer materiallara olan daxili tələbləri öyrənir, ən münasib tenderləri, çərçivə razılaşmalarını və ya təchizat üzrə təklifləri hazırlayır. O, satınalma və təchizatları izləyir, sifarişlə bağlı tələbləri emal edir. O, həmçinin alınan mal və xidmətlərin vaxtında çatdırılmasını, alıcının texniki şərtlərinə cavab verməsini təmin edir.\nSatınalma üzrə nümayəndə (kənd təsərrüfatı məhsulları)\nKənd təsərrüfatı məhsulları üzrə satınalma nümayəndəsi emal etmək və ya təkrar satmaq üçün kənd təsərrüfatı məhsullarının alışının təşkil edilməsi ilə məşğuldur. Kənd təsərrüfatı məhsulları üzrə satınalma nümayəndəsi qiymətləri araşdırır, müqavilələrin bağlanması, yola salma və çatdırılma tarixlərinin müəyyən edilməsi işlərini həyata keçirir. O, qəbul olunan məhsulun razılaşmaya uyğun olmasına əmin olmaq üçün məhsulun keyfiyyətini yoxlayır, bildiriş və ödənişlərin vaxtında, təchizatçı ilə razılaşdırlan qaydada yerinə yetirilməsinin təmin edilməsi üçün məsuliyyət daşıyır.\nSatınalma üzrə nümayəndə (əczaçılıq məhsulları)\nƏczaxana və kimyəvi məhsulların istehsalı üçün ehtiyatlar, materiallar və əczaçılıq məhsullarının təchizatını həyata keçirir. Təchizatın yüksək keyfiyyətdə, tələb olunan vaxt çərçivəsində və xidmətin ən münasib qiymətə göstərilməsinin təmin edilməsi məqsədi ilə satınalma üzrə nümayəndə satıcılarla sıx əməkdaşlıq şəraitində fəaliyyət göstərir. Müəssisə və təchizatçılar arasında razılaşmaların əldə olunması üçün danışıqlar aparır və müəyyən edilən limit çərçivəsində müqavilələr bağlayır. Bundan başqa, satınalma üzrə nümayəndə satın alınan məhsulların keyfiyyətinin yoxlanılması və çatdırılmanın sifariş edilməsi, müqavilə üzrə göstərilən qiymətlərə riayət olunması, təsdiqlənməsi və qəbzlərin yoxlanmasına məsuliyyət daşıyır.\nSatınalma üzrə nümayəndə (metal məmulatları)\nMetal məmulatları üzrə satınalma nümayəndəsi müəssisənin və ya təşkilatın ehtiyac duyduğu metal мəmulatlarının sifarişini həyata keçirən satınalma və ya təchizat şöbələrində çalışır. Müştərinin sifariş tələblərini qarşılamaq və inventar ehtiyatını tələb olunan səviyyədə saxlamaq üçün sifarişlərin vaxtında edilməsi və materialların çatdırılması üçün məsuliyyət daşıyır. O, həmçinin sifarişləri nəzərdən keçirir, məhsullar, onların hazır olması və qiymətlər haqqında məlumat almaq üçün satıcılarla danışıqlar aparır. Bazar qiymətləri haqqında biliklərə əsaslanaraq ən uyğun qiyməti hesablayır.\nSatınalma üzrə nümayəndə\nSatınalma üzrə nümayəndələr satınalma və ya təchizat şöbələrində çalışırlar və materiallar, ehtiyatlar, alətlər, inventar, eləcə də şirkət və ya təşkilatlar tərəfindən tələb olunan hər hansı digər növ təchizatlarla əlaqədar sifarişləri yerinə yetirirlər. Onlar tenderlərin vaxtında başlanması və ya müştərilərin sifarişləri ilə əlaqədar tələblərinin cədvəl üzrə vaxtında qarşılanması üçün materialların çatdırılması ilə bağlı satınalma üzrə sifarişlərin yerləşdirilməsi və anbarlarda olan ehtiyat səviyyəsinin təsdiq edilmiş təlimatlar çərçivəsində saxlanmasına məsuliyyət daşıyırlar.\nSoyuducu ustası evlərdə, mağazalarda, fabriklərdə, ofis binalarında və xəstəxanalarda sənaye, kommersiya və məişət soyuducularını qurur, yerləşdirir, texniki xidmət göstərir, təmir işlərini həyata keçirir. Soyuducu ustasının xüsusi peşə vəzifələri sırasına soyutma hissə və sistemlərinin qurulması, onlara texniki xidmətin göstərilməsi, təmir və dəyişmə işlərinin həyata keçirilməsi daxildir.\nSatıcı topdan satış mallarını, eləcə də pərakəndə malları təşviq edir və satır. O, məhsulların dəyəri, keyfiyyəti, onların istifadəsi, davamlılığı, üstünlükləri, satış şərtləri və qiymətlərlə əlaqədar müştərilərin seçim etməsinə köməklik göstərir, mümkün qədər effektiv şəkildə məhsullar haqqında məlumat verir, onları nümayiş etdirir. Eyni zamanda, yarmarkalar və tədbirlər zamanı məhsulların satışını da həyata keçirir.